જો કે રેસ હજુ કર્ણ અને અર્જુન વચ્ચે બાકી હતી.. બંને લગભગ સમાન ગતિમાં અને સાથેસાથે જ હતાં, ત્યાં અચાનક અર્જુને દિશા બદલી અને એક દિવાલ તરફ ફંટાયો. વત્સ કર્ણ જીતનારની પોસ્ટ તરફના દરવાજા સામે આગળ વધ્યો અને એ દરવાજામાં પ્રવેશવા જતાં જ અથડાઈને માથાભેર પડ્યો, તેની સાયકલનો પણ ડૂચો થઈ ગયો. તો વત્સ અર્જુન જે દિવાલ તરફ વધી રહ્યો હતો એ દિવાલ નહોતી પણ દરવાજો હતો જે દિવાલ જેવો દેખાતો હતો, જ્યારે કર્ણ અથડાયો એ દરવાજો ખરેખર દિવાલ હતો. થીડી આર્ટિસ્ટને બોલાવીને કરાયેલી આ ચાલાકીથી વત્સ દુર્યોધન ખૂબ અકળાયો પણ તે શું કરી શકે?